-Ոլորտում շատ բան կփոխվի: Մենք դեռևս փոքր կայանների արդյունքներով կարող են դատել. բարձր սակագին սահմանվեց, որ փորձ ձեռք բերեն: Հայաստանում սկսվեց այդ բիզնեսի նկատմամբ հետաքրքրությունը մեծանալ, փոքր ու միջին ձեռնարկություններն սկսեցին մտածել այդ ուղղությամբ: Մեկ-երկու տարվա ընթացքում մեծ փորձառություն են ձեռք բերել և արևային լուծումների մեջ սկսում են մեծ նորարարական ներդրումներ կատարել: Այսպիսով փոքրը զարգացնելով, եթե մեծ կայանի համար ստանանք ցածր սակագին, կկարողանանք մրցել վերականգնվող այլ աղբյուրներից ստացվող էներգիայի սակագների մրցավազքում: ՀԷԿ-երի դեպքում սակագինը 28 դրամ է, եթե մենք կարողանանք այդ սակագինը ստանալ, արդեն արևային կայանները կմրցեն ՀԷԿ-երի հետ: Արևը մաքուր էներգետիկա է, որն էկոլոգիական խնդիրներ չի ստեղծում, Հայաստանում շատ է: Այդպիսի մրցակցային պայմաններում կկարողանանք մեր ընդհանուր էներգետիկ համակարգի մեջ մեծացնել արևային սեկտորի մասնաբաժինը: